৩ আধিকারিককে বদলির নিয়ে নির্বাচন কমিশনের চিঠির জবাব দিল নবান্ন

কলকাতা: ৩ আধিকারিককে বদলির বিষয়ে জাতীয় নির্বাচন কমিশনকে (Election Commission) জবাব দিল নবান্ন। অশ্বিনী কুমার যাদব, রণধীর কুমার এবং স্মিতা পান্ডের বিষয়ে ব্যাখ্যা দিয়ে চিঠি দিল নবান্ন (Nabanna)। এই তিন আধিকারিককে অপেক্ষাকৃত কম গুরুত্বপূর্ণ দায়িত্ব দেওয়া হয়েছে।যাতে ওনারা SIR-র (SIR West Bengal) কাজ গুরুত্ব দিয়ে করতে পারেন।এসআইআর-এ (SIR West Bengal) যুক্ত তিন আধিকারিককে কেন বদলি করা হয়েছে? দু’দিন আগেই নবান্নে কড়া চিঠি পাঠিয়ে উত্তর চেয়েছিল কমিশন (EC)। সূত্রের খবর, বৃহস্পতিবার রাজ্যের সিইও-কে সেই চিঠিরই জবাব দিল রাজ্য (Nabanna)।

এসআইআর (SIR in West Bengal) আবহে মসৃণভাবে কাজ এগিয়ে নিয়ে যাওয়ার লক্ষ্যে নির্বাচন কমিশনের নির্দেশ ছিল, এই কাজে জড়িত কোনও সরকারি আধিকারিককে কমিশনের নির্দেশ ছাড়া বদলি করা যাবে না। কিন্তু গত ডিসেম্বর ও এবছরের জানুয়ারি মাসে দফায় দফায় তিনজন আইএএস-কে বদলি করে রাজ্য সরকার।কমিশনের অভিযোগ, এই তিনজনকে বদলির ক্ষেত্রে কোনওরকম অনুমোদন নেয়নি রাজ্য সরকার। তার জবাবদিহি চেয়ে নবান্নকে চিঠি পাঠানো হয়েছিল। সেইসঙ্গে কমিশন নির্দেশ দিয়েছিল যে ওই বদলির বিজ্ঞপ্তি প্রত্যাহার করা হোক। বৃহস্পতিবার তারই জবাব দিল নবান্ন। সূত্রের খবর, কমিশনকে দেওয়া ওই চিঠিতে রাজ্য জানিয়েছে, “যেহেতু ওই তিন অফিসার এসআইআর-এর কাজ করছেন, রোল অবজার্ভার (Roll Observer) হয়েছেন, তাই তাঁদের কাজের চাপ কমাতেই বদলির সিদ্ধান্ত নেওয়া হয়। আর ঠিক সেই কারণেই তাঁদের কম গুরুত্বপূর্ণ জায়গায় পাঠানো হয়েছে, যাতে চাপ না বাড়ে।” সূত্রের খবর চিঠিতে এও লেখা হয়েছে, কমিশন যেন রাজ্যের এই সিদ্ধান্তে মান্যতা দেয়। রাজ্যের সিইও মনোজ আগরওয়ালকে লেখা হয়েছে এই চিঠি।